N  á  v r  h         k o m  u  n  i k é

	Vláda Slovenskej republiky prerokovala materiál „Správu o lesnom hospodárstve v SR 2002 („Zelená správa“), predložený ministrom pôdohospodárstva.

	Pri jej vypracovaní MP SR vychádzalo z údajov  štátneho a rezortného výkazníctva     a poznatkov Permanentnej inventarizácie lesov za rok 2001. „Zelená správa“ charakterizuje na základe vykonanej analýzy celkovú hospodársko-ekonomickú situáciu v lesnom hospodárstve SR v roku 2001 a stanovuje v rozhodujúcich makroekonomických ukazovateľoch predpoklad vývoja lesného hospodárstva SR v roku 2002 a výhľad na rok 2003. Realizácia cieľov štátnej lesníckej politiky v roku 2001 vychádza z „Programového vyhlásenia vlády SR na obdobie rokov 1998 až 2002“, zo zámerov  „Programu rozvoja lesného hospodárstva do roku 2010“ a  „Koncepcie lesníckej politiky do roku 2005“.

	V „Zelenej správe“ sa hodnotí súčasný stav lesného hospodárstva na Slovensku a dosiahnuté hospodárske výsledky v kontexte so stavom a vývojom makroekonomického prostredia národného hospodárstva SR. Osobitná pozornosť je venovaná dôchodkovej situácii lesného hospodárstva SR vo vzťahu k dotačnej politike štátu s využitím parametrov Európskeho systému ekonomických účtov.

	Na základe výsledkov analýzy doterajšieho vývoja lesného hospodárstva a lesníctva na Slovensku sa navrhujú v časti C. Opatrenia na realizáciu koncepčných zámerov lesníckej politiky v roku 2003 v oblasti legislatívy, v obhospodarovaní a ochrany lesov, ekonomike a financovaní lesného hospodárstva a aproximácie lesníctva s krajinami EÚ.  V časti D. sa stanovujú Východiská pre rozpočet v roku 2003 v lesnom hospodárstve SR  s analýzou príčin poklesu celkovej ekonomickej výkonnosti lesného hospodárstva,  kvantifikáciou tvorby vlastných zdrojov a potreby zabezpečenia finančnej podpory štátom na zabezpečenie verejno-prospešných funkcií štátom a zabezpečenie trvalo udržateľného rozvoja lesov na Slovensku.